**doc. PhDr. Mária Podhájecká, CSc.**

**DOKLADY O VLASTNEJ VEDECKEJ ŠKOLE**

Z hľadiska profesionálneho zamerania vlastnú vedeckú školu s orientáciou na predškolskú a špeciálno-pedagogickú oblasť doc. PhDr. M. Podhájecká, CSc. začala kreovať v prvej fáze na Pedagogickej fakulte Prešovskej univerzity v Prešove so študentmi odboru predškolská pedagogika, s učiteľkami materských škôl a dobrovoľníckou pedagogickou aktivitou na Evanjelickej škole internátnej pre hluchoslepé deti v Červenici pri Prešove. V začiatočnej rovine projekty boli inštitucionálne zamerané na edukačné aktivity.

Druhá fáza vedeckej školy prináša rad edukačných prínosov zameraných na viacročné vedenia tímových vedeckovýskumných projektov orientovaných na:

* efektivizáciu vysokoškolskej prípravy budúcich predškolských pedagógov a vytvorenie konceptu vysokoškolského vzdelávania,
* vytvorenie koncepcie alternatívneho edukačného programu *Dieťa a svet* (2004 – 2007) a jeho overovanie v praxi,
* tvorbu pološtandardizovaného výskumného nástroja štruktúrovaného do 7 úloh s celkovým počtom 53 položiek, s cieľom zadefinovania kategórií kľúčových kompetencií dieťaťa predškolského veku a jeho výskum v 40 materských školách na Slovensku (2005 –2007),
* vytvorenie koncepcie kurikulárneho predprimárneho vzdelávania do priestoru materskej školy (2008),
* vytvorenie konceptu a overovanie významu hry predškolského dieťaťa a jeho orientácie vo svete (*Edukačnými hrami poznávame svet*, 2006, 2007, 2008, 2011, 2013),
* rozpracovanie postupov implementácie hier do predškolskej edukácie s následnou evalváciou,
* vytvorenie a realizovanie obsahového modelu *Vzdelávanie pedagogických zamestnancov materskej školy ako súčasť reformy vzdelávania*,
* vytvorenie a realizovanie medzinárodného projektu vysokoškolského vzdelávania *Učiteľstvo špeciálnych škôl so špecializáciou pedagogika hluchoslepých a viacnásobne postihnutých* ako súčasť medzinárodného projektu (Univerzita Komenského Pedagogická fakulta s Perkins School for the Blind, Watertown, Massachusetts, USA, 1995 – 2000),
* rozpracovanie stratégií individuálneho edukačného vzdelávania pre hluchoslepé deti a mládež,
* vytvorenie edukačnej koncepcie medzinárodných letných škôl pre hluchoslepé deti, ich rodičov a súrodencov,
* vytvorenie edukačných programov pre hluchoslepé deti v rámci spolupráce s ich rodičmi a súrodencami,
* tvorbu edukačných programov, medzinárodných konferencií, konziliárnych rokovaní, zabezpečení sociálno – pedagogických služieb a technického vybavenia v kontexte medzinárodného grantového projektu *Partnership for enhancement of services for deafblind population in Ukraine* (2003 – 2004),
* tvorbu špeciálno – edukačných konceptov a metodík odborných činností pre celoživotné vzdelávanie frekventantov predprimárneho vzdelávania a špeciálno-pedagogického vzdelávania na národnej a medzinárodnej úrovni (reprezentovanej Deafblind Internation),
* koncepciu metodického materiálu *Na dvore i v lese* (2003), projekt koncipovaný pod gesciou M. Podhájeckej, mladými tvorivými študentmi, zameraného na integrovanú prípravu detí pre primárne vzdelávanie prostredníctvom rozprávkových príbehov (2003),
* koncipovanie a aplikovanie edukačných programov pre deti s problémovým správaním (2013 – 2015).

Na Pedagogickej fakulte Prešovskej univerzity pod gesciou M. Podhájeckej pracuje tím ľudí zaujímajúcich sa o nastolené odborné a výskumné problematiky. Z radov študentov a kolegov pracuje *predprimárna vedecká škola*v rámci odboru 1.1.5 predškolská a elementárna pedagogika a *vedecká škola pre detí so špeciálnymi výchovno-vzdelávacími potrebami.* Jej členmi sú študenti 1 a 2 stupňa štúdia, doktorandi (domáci a zahraniční), tvoriví pracovníci fakulty, externí pracovníci z participujúcich univerzít, fakúlt, materských škôl a organizácií, inštitúcií v zahraničí (Poľsko, Bulharsko, Česko, Ukrajina, Rusko, USA) a na Slovensku – Štátny pedagogický ústav, Metodicko-pedagogické centrum, Štátna školská inšpekcia a fakulty pedagogického zamerania.

Vlastnú vedeckú školu doc. PhDr. Márie Podhájeckej, CSc., možno dokladovať v týchto oblastiach:

1. Vedenie tímových vedeckovýskumných projektov.

2. Vedenie študentov a tvorivých pracovníkov v rámci graduálneho a postgraduálneho (rigorózneho, doktorandského) štúdia a v rámci spolupráce na vedeckovýskumných projektoch a publikačných aktivitách.

3. Podporovanie vedeckovýskumných aktivít členov vedeckej školy.

1. **Vedenie tímových vedeckovýskumných projektov v kontexte hore uvedených fáz**

**Inštitucionálne**

1998 – 2000 *International Project Defblind child. Hilton/Perkins Program at Perkins School for the Blind*. Hluchoslepé dieťa. Komunikácia medzi učiteľmi, rodičmi a súrodencami hluchoslepého dieťaťa. Medzinárodný projekt. Program Hilton/Perkins, USA.

*Výstup:* kniha *Dievča, ktoré videlo dotykom a počulo srdcom* (2000).

2001 – 2002 *International Project Defblind child. Hilton/Perkins Program at Perkins School for the Blind*. Rodina a hluchoslepé dieťa. Medzinárodný projekt. Program Hilton/Perkins, USA.

2002 – 2004 *Rozvoj komunikačných a pracovných aktivít hluchoslepých detí.*

Model integrácie**.** Prešovská univerzita v Prešove, Pedagogická fakulta.Projekt Hilton/Perkins, USA.

*Realizácia:* Tímová spolupráca. Vlastný prínos pri výrobe hračiek, didaktického materiálu na pôde Pedagogickej fakulty PU spoločne so študentmi pod supervíziou M. Podhájeckej a vedením doc. I. Šebeňovej. Vyrobené hračky a didaktický materiál našli bohaté uplatnenie v materskej škole v intenciách modelu integrácie.

2009 – 2010 *Hra v kontexte predškolskej edukácie*. Prešovská univerzita v Prešove, Pedagogická fakulta.

*Realizácia*: Tímová práca na hrovo-edukačných projektoch, metodických materiáloch a vlastnoručný dizajnový návrh hračiek a ich zhotovovanie.

**Grantové**

2002 – 2004 *International Project Defblind child – Educators, Parents, Siblings by Hilton/Perkins Program at Perkins School for the Blind*. Hluchoslepé dieťa a jeho okolie. Pedagógovia, rodina, súrodenci. Medzinárodný projekt. Program Hilton/Perkins, USA.

2003 – 2004 Medzinárodný grantový projekt: *Partnership for enhancement of services for deafblind population in Ukraine*. Project Belgicko.

2005 – 2007 Výskumná úloha projektu *Kurikulum predškolskej výchovy*. A1/2006 Obsahová transformácia. Štátny pedagogický ústav Bratislava.

2009 – 2013 Operačný projekt Vzdelávanie. Štrukturálne fondy EÚ. *Vzdelávanie pedagogických zamestnancov materskej školy ako súčasť reformy vzdelávania. Obsahová reforma v materskej škole*.

2013 – 2015 Grantový projekt KEGA 024PU-4/2013: *Interdisciplinárne koncipovanie a aplikovanie edukačných programov pre deti s problémovým správaním.*

Doc. PhDr. M. Podhájecká, CSc. vedúca riešiteľka. Tímový projekt – 17 spoluriešiteľov domácich a zahraničných. Zástupkyňa vedúcej projektu Mgr. Jarmila Žolnová; riešitelia: PhD. Mgr. Jana Kožárová, a Dr. Miroslawa Socha (interná a externá doktorandka vedúcej projektu), externý doktorand Mgr. Ing. Vladimír Gerka, doc. PhDr. B. Hlebová, PhD. doc. PhDr. Ľudmila Belásová, PhD., Mgr. V. Fedorko, PhD., PhDr. Tatiana Čekanová. Na výskume v materských školách budú participovať v slovenskom a poľskom prostredí študenti denného a externého štúdia, domáci a zahraniční partneri.

*Doterajšie výstupy*

* AED Problemowe zachowania dzieci w przedszkolu w opinii studentów / Mária Podhájecká, Miroslawa Socha ; [Recenzenti Bozena Muchacka, Stanislaw Palka, Ľuba Sičáková]. In: Acta Paedagogicae Presoves - Nova Sandes. Annus VIII. - Prešov : Prešovská univerzita v Prešove, Pedagogická fakulta, 2012. ISBN 978-80-555-0604-3. - S. 85-98.
* AFD Možnosti diagnostikovania detí s problémovým správaním v predškolskom veku / Mária Podhájecká, Jana Kožárová / In: T. Dubayová a J. Žolnová. eds. Študent na ceste k praxi II. Prešov: Prešovská univerzita, s. 150 – 163. ISBN 978-80-555-0540-5.
* AFD Deti s problémovým správaním v materskej škole / Mária Podhájecká, Miroslawa Socha / In: T. Dubayová a J. Žolnová. eds. Študent na ceste k praxi II. Prešov: Prešovská univerzita, s. 264 – 278. ISBN 978-80-555-0540-5.
* AFC Harmonizácia dieťaťa s deficitom pozornosti s hyperaktivitou prostredníctvom hry. / Žolnová, Jarmila, Podhájecká, Mária, Gerka, Vladimír / In: Jaszczyszn, E. - Szady-Borzyszykowska, J. eds.: Edukacja w kreowaniu wspolczesnej rzeczywistosci. Tom III. Siedlce: Elpil, 2013. ISBN 978-83-936635-1-4.
* AFC Problemowe zachowania dzieci w przedszkolu z perspektywy nauczycieli. / Mária Podhájecká, Miroslawa Socha /In: Jaszczyszn, E. - Szady-Borzyszykowska, J. eds.: Edukacja w kreowaniu wspolczesnej rzeczywistosci. Tom III. Siedlce: Elpil, 2013. ISBN 978-83-936635-1-4.

*Plánované výstupy*

* Vysokoškolská učebnica, metodicko-edukačný manuál o individuálnom edukačnom programe pre dieťa s problémovým správaním, vedecká monografia, inkluzívna komparácia edukácie detí s problémovým správaním, študijný program kontinuálneho celoživotného vzdelávania o edukácii dieťaťa s problémovým správaním v materskej škole, odborné články v zahraničných a domácich časopisoch, konziliárne stretnutia.

1. **Vedenie študentov a mladých tvorivých pracovníkov v rámci graduálneho a postgraduálneho (rigorózneho, doktorandského) štúdia a v rámci spolupráce na vedeckovýskumných a publikačných projektoch**

V rámci riešenia výskumných otázok z predškolskej a špeciálno-pedagogickej oblasti M. Podhájecká úspešne viedla 3 ukončených doktorandov, 1 po dizertačnej skúške a 4 súčasne vedených doktorandov, 37 rigorozantov, cca 171 diplomantov a 19 bakalárov.

Viacerí študenti a tvoriví pracovníci participovali a participujú na vedeckovýskumných projektoch, ktoré viedla a vedie doc. PhDr. M. Podhájecká, CSc. a na vedeckých, odborných, metodických a publikačných výstupoch. Napríklad v odborno-metodickom časopise *Predškolská výchova* publikovali pod supervíziou M. Podhájeckej a v spoluautorstve s ňou **doktorandi** (PaedDr. Vlasta Gmitrová, PhD., PaedDr. Katarína Guziová, PhD, PaedDr. Miroslava Dobiasová, PhD., **rigorozanti** (PaedDr. Silvia Maľuková, PaedDr. Ingrid Stochová, PaedDr. Renáta Gumanová,) a **diplomanti.** Publikačné výstupy mnohých členov vedeckej školy sú prezentované v zborníku *Hra v predprimárnej edukácii*.

1. **Podporovanie vedeckovýskumných aktivít členov vedeckej školy**

V rámci vedeckej školy doc. PhDr. Márie Podhájeckej, CSc. boli a sú tvoriví študenti a pracovníci podporovaní v odbornom raste a dosahujú a dosiahli významné výsledky v kontexte riešenia problémových otázok v kontexte predškolskej pedagogiky vo vedeckom výskume v odbore 1.1.5 predškolská a elementárna pedagogika, resp. v príbuzných odboroch. Osobitne treba vyzdvihnúť PaedDr. Vlastu Gmitrovu, PhD., diplomantku, rigorozantku a doktorandku a PaedDr. Miroslavu Dobiasovu, PhD., diplomantku, rigorozantku a doktorandku, doc. M. Podhájeckej, ktoré sú v pozícii štátnych školských inšpektoriek materských škôl na Slovensku s organizačným začlenením v Banskej Bystrici a Prešove. Obidve sa aktívne podieľali na výskume pri tvorbe *Štátneho vzdelávacieho programu ISCED 0 – predprimárne* *vzdelávanie* a následne vydaných metodík. Bývala externá doktorandka PaedDr. Katarína Guziová, PhD., pôsobí na Štátnom pedagogickom ústave v Bratislave na Výskumno-vývojovom úseku ako zamestnanec pre predprimárne vzdelávanie. Bola gestorkou kurikulárneho dokumentu (2008) a koordinátorkou tvorby *Metodiky predprimárneho vzdelávania* (kolektív autorov, 2011).

Študijný úspech zaznamenala aj interná doktorandka docentky M. Podhájeckej, Mgr. Jana Kožárová, ktorá získala semestrálny študijný, respektíve výskumný pobyt v zahraničí v Trondheime (15. 1. – 15. 7. 2013, Nórsko) Prínos pobytu je odrazom kvalitnejšieho vedeckého rozpracovania témy dizertačnej práce.

Doc. PhDr. Mária Podhájecká, CSc. v rokoch 2003 – 2011  *editovala 7 vedecko – odborných zborníkov z medzinárodných konferencií* ako kolektívneho výstupu vedeckovýskumných, odborných a metodických aktivít doktorandov, kolegov z domácich a zahraničných univerzít a materských škôl. Výrazný prezentujúci a publikačný priestor bol ponúknutý profesionálnej a odbornej komunite na medzinárodnej konferencii Hra v predprimárnej edukácii, ktorú garantovala M. Podhájecká a referáty z nej sú publikované v zborníku Hra v predprimárnej edukácii. (2011, s. 624). Vo vydanom zborníku, ktorého je editorkou spájajú sa teoretické a výskumné pohľady s praktickými námetmi. Medzinárodnej konferencie sa zúčastnili domáci a zahraniční kolegovia a tiež členovia stavovskej organizácie Svetovej organizácie pre predškolskú výchovu OMEP, ktorí sa významne podieľajú na zefektívňovaní práce vedeckej školy. Zborník bol finančne podporený Ministerstvom školstva, vedy, výskumu a športu Slovenskej republiky.

Dôležité pracovné úspechy v postgraduálnom rigoróznom štúdiu dosiahli aj študenti denného a externého štúdia. Ďalší členovia vedeckej školy M. Podhájeckej, napríklad PaedDr. Renáta Gumanová, PaedDr. Silvia Maľuková, PaedDr. Ingrid Stochová, PaedDr. Eva Miklášová, PaedDr. Marianna Jamborová (súčasná externá doktorandka M. Podhájeckej), PaedDr. Marta Hrušková a ďalšie sú úspešné riaditeľky alebo zástupkyne materskej školy. Značnou mierou sa podieľajú na odbornej, metodickej praxi študentov a participujú na rôznych edukačných projektoch a cielenej spolupráci s Pedagogickou fakultou ako cvičné fakultné materské školy. Participujú na výskumných projektoch v dimenziách predškolskej a špeciálnej pedagogiky.

Významnou mierou sa pod gesciou doc. PhDr. M. Podhájeckej, CSc. a jej zástupkyne Mgr. Jarmily Žolnovej, PhD. rozvíja aj tímová práca 17 členov vedeckej školy na riešení problematiky detí s problémovým správaním v kontexte domácom a medzinárodnom. V danom kontexte záslužnú vedecko – odbornú prácu realizuje externá doktorandka M. Podhájeckej, Dr. Miroslawa Socha z Poľska (Nowy Sacz) a ďalšie dve kolegyne z Poľska: prof. nzw. dr. hab. Anna Klim-Klimaszewska a Dr. Ewa Jagiello (Siedlce).

Vedecká škola je oceňovaná odborníkmi na Slovensku i v zahraničí v podobe početných ohlasov. Napríklad publikácia *Edukačnými hrami poznávame svet* je veľmi známa odbornej predškolskej verejnosti s cieleným aplikovaním do edukačného procesu v priestore materskej školy, čoho dôkazom sú jej 4 vydania doma (2006, 2007, 2008, 2011) a dve vydania v zahraničí (2011, 2013), (pozri zoznam ohlasov) a tiež monografia *Kompetencie v predškolskej edukácii* (2012). Ďalšie ocenenia súv podobe prizvaní doc. PhDr. M. Podhájeckej, CSc. do domácich a zahraničných redakčných rád vedeckých časopisov, do vedeckých a odborných rád a komisií (pozri VPCH bod 5). Výstupy vedeckej školy vytvárajú, okrem iného, konceptuálnu základňu pre realizáciu štátnej a školskej vzdelávacej politiky v oblasti predškolskej edukácie.

Prešov 5. 9. 2013 Podpis uchádzačky: